स्टाप रिपर्टार, बाक्सा 3 सेप्तेम्बर 2021: बाक्सा जिल्ला आरो बरपेटा जिल्लानि सरभग बिधान सभा बियाबनि सिंआव थानाय 95 नं बगुरिबारि गामि पन्सायतनि आफादगिरि फारुक अब्दुल्लानि सायाव राइजो राजाफोरा थांनाय साननैसो सिगां गोबां जाख्लनायनि अजद दिखांदोंमोन । बिनि सायाव नाइबिजिरनो थाखाय एजाहारबो होनाय जादोंमोन । बिनिनो बिदिन्थि महरै दिनै बिथां फारुक अब्दुल्लायानो भावरागुरि गामि पन्सायतनि सफैनाय गोबां आस’निफोरनि रां लानानै जाख्लनाय बायदिया राज्यों राजाफोरनि नोजोराव गोग्लैदोंमोन। 70 लाखनिख्रुयबो बांसिन सरकारनि सफैनाय आस’नि फोरनि रां जाख्लनायफोरनि अजदा खौरां बिजोंनि गेजेरजों गोसारदोंमोन। गोबां साननिफ्रायनो पुलिस बिफाननि मेगनाव हाद्रि सारफावनानै खारखोमानानै थानाय फारुक अब्दुल्लाखौ दिनै सरभग तानानि पुलिस बिफाना हमना मोनबाय । लोगोसे दासिम बेनि सायाव नाइबिजिरनायाबो सोलिगासिनो दं ।